cyanic-selkie/wikianc huggingface dataset:
Χάγκοπ Ισκανιάν
Ο Χάγκοπ Ισκανιάν (Hagop Ishkanian) (Հակոբ Իշխանյան, που έχει γεννηθεί στις 27 Ιουλίου 1938) είναι σύγχρονος Αρμένιος και Αμερικανός γλύπτης.
Βιογραφία
Ο Χάγκοπ Ισκανιάν γεννήθηκε στις 27 Ιουλίου 1938 στο Κάιρο της Αιγύπτου. Το 1948 μετανάστευσε με την οικογένειά του στη Σοβιετική Αρμενία. Το 1964 αποφοίτησε από το Κρατικό Ινστιτούτο Δημιουργικής Τέχνης και Θεάτρου του Ερεβάν (τώρα γνωστό ως Κρατική Ακαδημία Τέχνης του Ερεβάν). Την ίδια χρονιά συμμετείχε σε εκθέσεις, που οργάνωσε το κράτος και η Αρμενική Ένωση Καλλιτεχνών. Το 1968 εντάχθηκε στην Αρμενική Ένωση Ζωγράφων. Μέχρι το 1977 ήταν ανώτερος λέκτορας στο Παιδαγωγικό Ινστιτούτο του Ερεβάν. Το 1977 μετανάστευσε στις Ηνωμένες Πολιτείες όπου συνεχίζει να ζει και να εργάζεται.
Τα έργα του Χάγκοπ Ισκανιάν στεγάζονται στην Εθνική Πινακοθήκη της Αρμενίας και σε ιδιωτικές συλλογές σε όλο τον κόσμο.
Στις Ηνωμένες Πολιτείες, ο Χάγκοπ Ισκανιάν εργάστηκε ως σχεδιαστής εξωτερικών και εσωτερικών χώρων δημιουργώντας ειδικά έργα τέχνης και φωτιστικά για μια σειρά πελατών. Επίσης, δίδαξε για λίγο κατασκευή κοσμημάτων στο Κέντρο Τεχνών Τζόσλιν στο Τόρανς (από το 1990 έως το 1994).
Εκτός από τη γλυπτική του, ο Ισκανιάν είναι επίσης μανιώδης φιλοτελιστής. Από τη δεκαετία του 1960 συνδύασε το ενδιαφέρον του για τη συλλογή σπάνιων γραμματοσήμων και εξωφύλλων πρώτης ημέρας με την τέχνη του. Έχει δημιουργήσει εκατοντάδες μοναδικά σχεδιασμένα εξώφυλλα, που έχουν εκτεθεί σε ατομικές και ομαδικές εκθέσεις στις ΗΠΑ, συμπεριλαμβανομένων των ετήσιων εκθέσεων γραμματοσήμων της Αρμενικής Φιλοτελικής Ένωσης.
Από το 2000, ο Ισκανιάν παράγει επίσης μοναδικά ασημένια και χρυσά αναμνηστικά νομίσματα (Πάουλ Z. Μπεντουκιάν, Γιεγκία T. Νερτσεσιάν, Κρίστοφερ Ζακιάν).
Παραπομπές
Κατηγορία:Αμερικανοί γλύπτες Κατηγορία:Αρμένιοι γλύπτες
Μανώλης Αχιλλέως
Καριέρα
Ο Αχιλλέως κατέκτησε με την ομάδα του Άρη το πρώτο πρωτάθλημα Θεσσαλονίκης το οποίο διοργανώθηκε το 1926, ενώ το Νοέμβριο του 1926 ολοκληρώθηκε το τοπικό πρωτάθλημα της σεζόν 1926-27, όπου μετά από τρεις νίκες και μία ήττα, οι "κίτρινοι" αναδείχθηκαν και πάλι πρωταθλητές Θεσσαλονίκης.
Την επόμενη χρονιά, ο Άρης κατέκτησε για τρίτη συνεχόμενη σεζόν τον τίτλο με οκτώ νίκες σε ισάριθμους αγώνες. Στην συνέχεια, αγωνίστηκε στην τελική φάση του πανελλήνιου πρωταθλήματος, όπου μετά την ήττα του στον ημιτελικό από τον Ηρακλή, κατέλαβε την τρίτη θέση.
Το 1928-29, ο Άρης κατέκτησε και πάλι αήττητος το πρωτάθλημα Θεσσαλονίκης, και μετά την ήττα του από τον Πανελλήνιο με 29-27 κατέκτησε την δεύτερη θέση του πανελλήνιου πρωταθλήματος.
Το 1929-30, ο Άρης κατέκτησε και πάλι αήττητος το τοπικό πρωτάθλημα, οδηγούμενος για τρίτη συνεχόμενη χρονιά στην τελική φάση του πρωταθλήματος Ελλάδος, όπου κατέκτησε τον τίτλο για πρώτη φορά στην ιστορία του.
Ο Αχιλλέως αποτέλεσε σταθερό κομμάτι της ομάδας του, μέχρι το 1931 όταν και ξεκίνησε η παρακμή του τμήματος του συλλόγου, η οποία οδήγησε στην αναστολή της λειτουργίας του από το 1936 μέχρι το 1939.
Πηγές
Κατηγορία:Έλληνες καλαθοσφαιριστές Κατηγορία:Καλαθοσφαιριστές Άρη
Ιωάννης Καλλίβεργος Ζάχος
Ο Ιωάννης Καλλίβεργος Ζάχος (Δεκεμβρίου 20, 1820 - Μαρτίου 20, 1898) ήταν Ελληνοαμερικάνος γιατρός, λογοτεχνικός μελετητής, εκφωνητής, συγγραφέας, ρήτορας, επενδυτής και εκπαιδευτικός πρωτοπόρος. Ήταν ένας από τους πρώτους υπέρμαχους της ισότητας στην εκπαίδευση για τους αφροαμερικανούς και τις γυναίκες. Υποστήριξε και διεύρυνε το Ρητορικό σύστημα του Φρανσουά Ντελσαρτέ (François Delsarte) και του Τζέιμς Ρας (James Rush).
Πρώιμη ζωή
Ο Ιωάννης Καλλίβεργος Ζάχος (John Celivergos Zachos) γεννήθηκε στην Κωνσταντινούπολη την πρωτεύουσα της Οθωμανικής Αυτοκρατορίας. Οι γονείς του ήταν ο Νικόλαος και η Ευφροσύνη Ζάχος. Ήταν από την Αθήνα. Ο Νικόλαος Ζάχος ήταν στρατηγός στον ελληνικό στρατό κατά την διάρκεια του Ελληνικού πολέμου της ανεξαρτησίας όπου σκοτώθηκε στην μάχη το 1824.
Ο Σάμουελ Γκρίτλεϊ Χάου (Samuel Gridley Howe) αμερικανός χειρουργός και φιλέλληνας αγωνιζόταν επίσης για την ελληνική ανεξαρτησία. Έφερε τον Ιωάννη Καλλίβεργο Ζάχο μαζί με άλλους νεαρούς Έλληνες στις Ηνωμένες Πολιτείες για να τους εκπαιδεύσει.
Ταξιδεύοντας δηλαδή με τον Ζάχο και τον Χάου ένας νεαρός πρόσφυγας ονόματι Χριστόφορος Καστανές (Christophoros Castanes) επέζησε από τη σφαγή της Χίου (Chios massacre). Το 1851, έγραψε ένα βιβλίο για τα ταξίδια του με τίτλο "Η ελληνική εξορία", ή "Μια αφήγηση της αιχμαλωσίας και της απόδρασης του Χριστόφορου Πλάτωνα Καστάνη". Αυτό το βιβλίο περιλαμβάνει τον Ιωάννη Καλλίβεργο Ζάχο και άλλα ελληνόπουλα.
Εκπαίδευση και γάμος
Το 1830, Ο Ιωάννης Καλιβέργος Ζάχος βρίσκονταν στις Ηνωμένες Πολιτείες. Τοποθετήθηκε στο Ίδρυμα Μάουντ Πλίσαντ Κλάσικαλ στο Άμχερστ της Μασσαχουσέτης μαζί με τον Χριστόφορο Π. Καστάνη (Christophorus P. Castanis) και αλλά ελληνόπουλα. Οι εκπαιδευτές ήταν ο Γρηγόρης Αντώνης Περδικάρης (Gregory Anthony Perdicaris) και τον Πέτρο Μένγκους (Petros Mengous) και ο βοηθός του διευθυντή και ιδρυτής του Τσόνσεϊ Κόλτον Ντ. (Chauncey Colton D. D.). Ο Ζάχος αργότερα ταξίδεψε στο Επισκοπικό Ίδρυμα 20 μίλια βόρεια της Φιλαδέλφειας.Στο Κολλέγιο χειρωνακτικής εργασίας του Μπρίστολ, ο δόκτωρ Κόλτον ήταν ο ιδρυτής και πρόεδρος και συνδύασε την χειρωνακτική εργασία με τη μελέτη. Παρέμεινε εκεί από το 1833 μέχρι το 1836.
Μέχρι το 1837 ο Ζάχος ακολούθησε ξανά τον δόκτορα Κόλτον στο Κολλέγιο Κένιον στο Γκάμπιερ του Οχάιο. Ο Τσόνσεϊ Κόλτον ανέλαβε μια θέση ως καθηγητής της τέχνης του κηρύγματος στο Ίδρυμα. Συμμαθητές του ήταν ο Ράδερφορντ Μπ. Χέιζ (Rutherford B. Hayes) και ο Στάνλεϊ Μάθιους. Αποφοίτησε από το ίδρυμα μέχρι το 1840 με τιμές. Ο Ζάχος έδωσε δύο εναρκτήριες ομιλίες, μια σε κλασικά ελληνικά και μια στα αγγλικά. Ως νεαρός ενήλικος, σημειώθηκε για τον καλό λόγο του, κέρδισε πολλά βραβεία σε οποιοδήποτε διαγωνισμό συμμετείχε. Ήταν ο ιδρυτής της Κοινωνίας του κολλεγίου Κένιον.
Έως τότε, ο Ζάχος και ο Μάθιους ήταν κοντινοί φίλοι και έμεναν μαζί στο Σινσινάτι (Cincinnati), την πατρίδα του Μάθιους. Ο Μάθιους επιδίωξε ένα πτυχίο νομικής υπό τον Σάλμον Π. Τσέις (Salmon P. Chase) και ο Ζάχος ήταν δάσκαλος, ενώ συνέχισε να σπουδάζει για το πτυχίο του στο κολλέγιο Κένιον. Ο Κόλτον ταξίδεψε στο Σινσινάτι. Ίδρυσε κάποια σχολεία εκεί, όπου ο Ζάχος επίσης διδάχτηκε.
Έως το 1843, ο Ζάχος ολοκλήρωσε το δεύτερο πτυχίο του στο κολλέγιο Κένιον. Μέχρι τότε ο Ζάχος γράφτηκε στο Ιατρικό Σχολείο υπό τον δόκτορα Ρέμπεν Δ. Μούσει. (Dr. Reuben D. Mussey), όπου συνέχισε τις σπουδές του για τρία χρόνια. Έως τα τέλη του 1840, ο Ζάχος αποφάσισε να μην ασκήσει την ιατρική, λόγω της αγάπης του για τη διδασκαλία και τη λογοτεχνία.
Ο Ιωάννης Καλιβέργος Ζάχος, ο Στάνλεϊ Μάθιους (δικαστής), ο Έινσγουοορθ Ραντ Σπόφορντ (Ainsworth Rand Spofford) και 9 ακόμα, ίδρυσαν τη Λογοτεχνική Λέσχη του Σινσινάτι (Literary Club of Cincinnati) το 1849. Έναν χρόνο αργότερα ο Ράδερφορντ Μπ. Χέιζ έγινε μέλος της. Αλλά εξέχοντα μέλη, συμπεριλαμβανομένου του Γουίλιαμ Χάουαρντ Ταφτ (William Howard Taft) και αξιοσημείωτους καλεσμένους της λέσχης όπως ο Ραλφ Γουάλντο Έμερσον (Ralph Waldo Emerson), ο Μπούκερ Τ. Γουάσινγκτον (Booker T. Washington), ο Μαρκ Τουέιν (Mark Twain) και ο Ρόμπερτ Φροστ (Robert Frost).
Παντρεύτηκε την Χάριετ Τόμκινς Κάνφιλντ Ζάχος στις 26 Ιουλίου 1849. Η Χάριετ Τόμκινς ήταν γεννημένη 15 Ιανουαρίου 1824 από τον Τζορτζ Γουάσινγκτον Κάνφιλντ (George Washington Canfield) και την Κάθριν Α. Κλαρκ (Catherine A. Clark). Ο δεύτερος ξάδελφος της Χάριετ, ο Τζον Κάντγουελ Κάνφιλντ (John Cadwell Canfield) παντρεύτηκε την Έλα Τοντ (Ella Todd), ανήψια του Αβραάμ Λίνκολν. Η Χάριετ Κάνφιλντ και ο Ιωάννης Καλλιβέγος έκαναν 6 παιδιά. Η κόρη του Μαίρη Έλενα Ζάχος έγινε καθηγήτρια σε αμερικανικό πανεπιστήμιο και εκφωνήτρια. Ο γιος του Έινσγοουρθ ονομάστηκε ύστερα από έναν κοντινό φίλο του και αγωνιστή για τη κατάργηση της σκλαβιάς, Έινσγουοορθ Ραντ Σπόφορντ.
Μέσα χρόνια
Μέχρι το 1850 ο Ζάχος ήταν ο συνιδιοκτήτης και ο διευθυντής του Γυναικείου Σεμιναρίου του Σινσινάτι στη νοτιοανατολική γωνία της Νινθ και Ουολνατ (Ninth and Walnut). Το σχολείο ιδρύθηκε από τη Μάργκαρετ Κοξ (Miss Margaret Coxe )το 1843. Μαζί ήταν επίσης συνδιευθυντές του Ινστιτούτου Γυναικών Κούπερ (Cooper Female Institute) στο Ντέιτον Οχάιο (Dayton Ohio).
θέση για τρία χρόνια επειδή ο Μαν δεν μπορούσε να εξασφαλίσει τη θητεία του. Στο Κολέγιο Αντιόχειας, ο Ζάχος διάβαζε Σαίξπηρ και έκανε διαλέξεις για τους Άγγλους ποιητές. Κατά τη διάρκεια της παραμονής του στο ίδρυμα, ο Ζάχος παρέμεινε απασχολημένος ταξιδεύοντας στο Οχάιο με πολλές άλλες οργανώσεις του.
Μέχρι το 1857 ο Ζάχος επέστρεψε στο Σινσινάτι (Cincinnati), όπου πήρε τυχαίες δουλειές διδασκαλίας και έγραψε άλλα τέσσερα βιβλία πριν από την έναρξη του εμφυλίου πολέμου. "Ο ομιλητής του Δημοτικού Σχολείου" ("The Primary School Speaker"), "Ο ομιλητής του Λυκείου" ("The High School Speaker") ,"Το παγκόσμιο βιβλίο ανάλυσης και φωνητικής και αναλυτικής εκφώνησης" ("The Analytic and Phonetic Word Book and Analytic Elocution"). Σε αυτό το σημείο ο Ζάχος τελειοποιούσε τον δημόσιο λόγο και την εκπαίδευση.
Αμερικανικός Εμφύλιος Πόλεμος
Με την έναρξη του Εμφυλίου Πολέμου, ο Ζάχος κλήθηκε από τον στενό φίλο Σάλμον Π. Τσέις (Salmon P. Chase) να πάει στο λιμάνι Ρογιάλ (Royal). Στάλθηκε επίσημα από την Εκπαιδευτική Επιτροπή της Βοστώνης και της Νέας Υόρκης για να αποδείξει ότι οι πρώην σκλάβοι μπορούσαν να μορφωθούν. Στις 13 Μαρτίου 1862, ο Ζάχος βρισκόταν στο νησί Πάρις (Parris) με επικεφαλής 400 απελευθερωμένους σκλάβους σε μια φυτεία. Ο Ζάχος πέρασε συνολικά 16 μήνες στο νησί Πάρις (Parris). Ο Ζάχος ανέλαβε πολλούς ρόλους αυτό το διάστημα, ήταν Στρατοχειρουργός, Δάσκαλος, Αποθηκάριος. Το στρατιωτικό οχυρό εποπτευόταν από τον Ζάχο υπό τον στρατηγό Ρούφους Σάξτον (Rufus Saxton). Διακρίνεται για το ότι έγραφε και απήγγειλε ποίηση στους απελευθερωμένους σκλάβους.
Ye sons of burning Afric's soil,
Lift up your hands of hardened toil
Your shouts from every hill recoil
Today you are free
(Εσείς γιοι από καμένο Αφρικανικό έδαφος,
Σηκώστε τα χέρια σας από σκληρυμένο κόπο
Οι φωνές σας από κάθε λόφου ανάκρουση
Σήμερα είστε ελεύθεροι)
Ο Ζάχος έφυγε από το νησί Πάρις (Parris) προς τα τέλη του 1863 για να ολοκληρώσει το πείραμα. Όσο ήταν στο λιμάνι Ρογιάλ (Royal), μελέτησε τις δυσκολίες που αντιμετώπισαν οι πρώην σκλάβοι στο να μάθουν να διαβάζουν. Δηλαδή, διαπίστωσε ότι οι μεγαλύτεροι σκλάβοι δυσκολεύτηκαν πολύ λόγω βασανιστηρίων και ψυχολογικής κακοποίησης ετών.
Ο Ζάχος ταξίδεψε πίσω στη Βοστώνη. Έμενε στη γειτονιά όπου μεγάλωσε και όπου ο Σάμουελ Γκρίντλεϊ Χόουι (Samuel Gridley Howe) διατηρούσε ακόμη κατοικία. Στις αρχές του 1864 ο Ζάχος συγκέντρωσε μια ομάδα απαίδευτων μεταναστών, ανδρών και γυναικών. Οι εξεταζόμενοι δεν μιλούσαν ούτε διάβαζαν αγγλικά.
Ο Ζάχος, με τις γνώσεις που απέκτησε από τους πρώην σκλάβους, συνέταξε ένα πρόγραμμα σπουδών για να διδάξει τους υπηκόους. Επειδή δεν είχε βιβλίο, χρησιμοποίησε πίνακες και τον πίνακα κιμωλίας. Οι μαθητές έπρεπε να περιμένουν μέχρι τον Μάρτιο του 1864 για να λάβουν το πρώτο βιβλίο που είχε έναν εξαιρετικά μεγάλο τίτλο Φωνητικό Αλφαβητάρι και αναγνωστικό βιβλίο, μία εθνική μέθοδος εκμάθησης ανάγνωσης από τους ήχους των γραμμάτων χωρίς αλλοίωση της ορθογραφίας (The Phonic Primer and Reader, A National Method of Learning Reading by the Sounds of the Letters without altering the Orthography). Σχεδιασμένο κυρίως για τη χρήση νυχτερινών σχολείων όπου διδάσκονται ενήλικες και για τις μυριάδες απελευθερωμένων ανδρών και γυναικών, των οποίων η πρώτη ορμή από την Φυλακή-Σπίτι των σκλάβων (Prison-House of Slavery) είναι στις Πύλες του Ναού της Γνώσης (temple of knowledge).
Η δοκιμή κατέληξε στο συμπέρασμα ότι η νέα τεχνική που δημιούργησε κατά τη διάρκεια του χρόνου του στο λιμάνι Ρογιάλ (Royal) ήταν αρκετά αποτελεσματική για να διδάξει ενήλικες. Ήταν μια απλή μέθοδος διδασκαλίας. Η μέθοδος χρησιμοποίησε μια μοναδική τεχνική φωνητικής εκπαίδευσης για τη διδασκαλία της αγγλικής ανάγνωσης με ήχους γραμμάτων. Την ίδια χρονιά εκδόθηκε ένα επίσημο βιβλίο για την εκπαίδευση των πρώην ενήλικων σκλάβων. Φωνητικό Αλφαβητάρι και αναγνωστικό βιβλίο (Phonic Primer και Reader). Έτσι επινοήθηκε η φράση: Το πείραμα του λιμανιού Ρογιάλ (The Port Royal Experiment). Μετά το έργο του ο Σάλμον Π. Τσέις (Salmon P. Chase) έδωσε στον Ζάχο μια εξαιρετική πρόταση.
Καριέρα και μετέπειτα ζωή
Ένας ακόμα αξιοσημείωτος Ελληνοαμερικάνος αγνώριστης για τη κατάργηση της σκλαβιάς ήταν κάτοικος της Βοστώνης εκείνη τη περιόδο. Το όνομα του ήταν ο εφημέριος Φώτιος Φισκ. Ο Ζάχος συνέχισε να κατοικεί στη Βοστώνη για τα επόμενα δυο χρόνια. Έγινε ενιαίος υπουργός. Έδωσε δώδεκα ομιλίες στο Ίδρυμα Λόουελ (Lowell Institute). Ο Σάμουελ Γκρίντλεϊ Χάου (Samuel Gridley Howe) μαζί με τον Ζάχος αποχώρησαν από τη Βοστώνη περίπου την ίδια περίοδο. Ο Σάμουελ Γκρίντλεϊ Χάου ταξίδεψε πίσω στην Ελλάδα για να φέρει ανακούφιση στους κρητικούς πρόσφυγες και ο Ζάχος μετακινήθηκε στο Θεολογικό Σχολείο του Μίντβιλ Λόμπαρντ (Meadville Lombard Theological School).
Τον Μάιο του 1866, έγινε καθηγητής της Ιερής Ρητορικής. Όσο βρίσκονταν στο Θεολογικό Σχολείο, εγκαθίδρυσε μια ακόμα Λογοτεχνική Λέσχη. Ο Αμερικανός συγγραφέας, ιστορικός και Ενιαίος υπουργός, Έβερετ Χέιλ, είχα πολύ καλή γνώμη για τον Ιωάννη Κ. Ζάχο. Έως το 1868, ο Ζάχος μετακόμισε στην Ιθάκη, Κεφάλαιο Νέα Υόρκη προς Ιθάκη από το Θεολογικό Εκπαιδευτήριο. Παρέμεινε συσχετισμένος με το τελευταίο ίδρυμα μέχρι το 1871. Όσο βρίσκονταν στην Ιθάκη, ο Ζάχος έδινε επίσης λόγους και ομιλίες και δίδασκε μαθήματα στο νεοσύστατο ίδρυμα, Πανεπιστήμιο Κορνέλ.
Ο Ζάχος εφηύρε μια ιατρική συσκευή βελτίωσης για τους υποστηρικτές της κοιλιακής και της σπονδυλικής στήλης. Ένα δίπλωμα ευρεσιτεχνίας κατατέθηκε στις 16 Ιουλίου 1872. Ο αριθμός ήταν 129202. Επίσης η συσκευή κατοχυρώθηκε με δίπλωμα ευρεσιτεχνίας στην Αγγλία.
Λόγω της θρυλικής του φήμης στον Εμφύλιο Πόλεμο ως Χειρουργός του Στρατού. Ο Ζάχος έγινε επίσης ιατρικός σύμβουλος στο ίδρυμα υποστήριξης της υγείας Μπάτλερ (Butler Health Lift). Συνεργάστηκε με τον εφευρέτη του εξοπλισμού άσκησης Ντέιβιντ Μπάτλερ (David Butler). Μαζί έγραψαν τα εκπαιδευτικά βιβλία για την υγεία και την άσκηση και τα οφέλη από τη χρήση του εξοπλισμού.
Στις 24 Δεκεμβρίου 1875 κατέθεσε το δίπλωμα ευρεσιτεχνίας με αριθμό 175892 για γραφομηχανές και αίτηση φαινοτυπικής σημειογραφίας. Το μηχάνημα ήταν ένα στενότυπο που χρησιμοποιήθηκε για την εκτύπωση ευανάγνωστου αγγλικού κειμένου σε υψηλή ταχύτητα. Απέκτησε 10.000 δολάρια σε επενδυτικό κεφάλαιο για την εφεύρεσή του. Συνέχισε την πρόοδό του στη ρητορική τις επόμενες δύο δεκαετίες.
Υπήρξε υπέρμαχος του Συστήματος Ρητορικής Ντελσαρτέ (Delsarte) που ιδρύθηκε από τον Φρανσουά Ντελσαρτέ (François Delsarte). Υποστήριξε επίσης το κλασικό Τζέιμς Ρας (James Rush), Η φιλοσοφία της ανθρώπινης φωνής ("The Philosophy of the Human Voice"). Ο Τζέιμς Ρας ήταν γιος του Μπέντζαμιν Ρας.
Οι διαλέξεις του Ζάχου ήταν πολύ δημοφιλείς στην ένωση Κούπερ (Cooper Union). Δηλαδή τις Τρίτες και τα Σάββατα ο κόσμος ξεπερνούσε τα 100 με 200 άτομα. Ο Πίτερ Κούπερ (Peter Cooper) είπε στον Γουίλιαμ Κάλεν Μπράιαντ (William Cullen Bryant) να παρακολουθήσει προσωπικά τη διάλεξη του καθηγητή Ζάχου. Στα «Γράμματα του Γουίλιαμ Κάλεν Μπράιαντ (William Cullen Bryant)» ο Μπράιαντ αποκάλεσε τον Ζάχο ιδιοφυΐα ρητορικής. Λόγω των ποιητικών του διαλέξεων κέρδισε επίσης την αναγνώριση των Ραλφ Γουάλντο Έμερσον (Ralph Waldo Emerson) και Τζέιμς Ράσελ Λόουελ (James Russell Lowell).
Η γραφή του δεν περιοριζόταν στη λογοτεχνία. Ο Ζάχος έγραψε επίσης για τη φιλοσοφία, τα μαθηματικά, τις επιστήμες, τη μεταφυσική και άλλους επιστημονικούς κλάδους. Με το ψευδώνυμο «Κάδμος (Cadmus)» ο Δρ Ζάχος έγραψε για χρηματοοικονομικά και οικονομικά θέματα που δημοσιεύτηκαν σε διάφορες εκδόσεις της Νέας Υόρκης.
Στις 7 Ιανουαρίου 1896 πέθανε η Χάριετ Τόμπκινς Ζάχος (Harriet Tompkins Zachos). Περίπου δύο χρόνια αργότερα, στις 20 Μαρτίου 1898, πέθανε και ο Ιωάννης Καλίβεργος Ζάχος (John Celivergos Zachos). Η κηδεία του έγινε στην Εκκλησία του Μεσσία (Μανχάταν). Μεταξύ των πολλών παρευρισκόμενων ήταν οι παλαίμαχοι του Σ. Πάκαρντ (S. Packard), Αυγούστου Ντ. Τζούλιαρντ (Augustus D. Juilliard) Ο πρώην δήμαρχος της Νέας Υόρκης Γουίλιαμ Λαφαγιέτ Στρονγκ (William Lafayette Strong) και ο στρατηγός Μπρεβέτ (Brevet) του στρατού της Ένωσης Χένρι Λάουρενς Μπουρνέτ (Henry Lawrence Burnett). Τη στιγμή του θανάτου του, η κατοικία του ήταν στην 113 δυτική 84η οδό της Νέας Υόρκης.
μικρογραφία|Advertisement
Ράνια Θρασκιά
Γεννήθηκε και μεγάλωσε στη Θεσσαλονίκη. Σπούδασε στο Παιδαγωγικό Τμήμα Δημοτικής Εκπαίδευσης (Πανεπιστήμιο Αιγαίου).
Εκπόνησε μεταπτυχιακό πρόγραμμα σπουδών στην Ισπανία (Πανεπιστήμιο της Σαλαμάνκα) με ειδίκευση στην ψυχολογία. Ολοκλήρωσε και επιπλέον μεταπτυχιακές σπουδές στο Πανεπιστήμιο του Ανατολικού Λονδίνου στην κλινική ψυχολογία.
Ως δημοσιογράφος εργάστηκε ως παρουσιάστρια στα τηλεοπτικά κανάλια Μακεδονία TV, ANT1, MEGA και ALTER. Τρία χρόνια εργάστηκε στο κανάλι ΑΝΤ1 σαν παρουσιάστρια δελτίων ειδήσεων και ενημερωτικών εκπομπών. Το 2003 ξεκίνησε την καριέρα της στον τηλεοπτικό σταθμό MEGA (εκπομπή Όμορφος Κόσμος το πρωί) και ακολούθως εργάστηκε στο κανάλι ALTER.
Πολιτική καριέρα
Τον Απρίλιο 2023 ανακοινώθηκε ότι θα είναι υποψήφια βουλευτής στην Α΄ Θεσσαλονίκης με τον ΣΥΡΙΖΑ - Προοδευτική Συμμαχία. Εξελέγη βουλευτής, με 15.034 σταυρούς προτίμησης στις εκλογές του Μαΐου και επανεξελέγη στις εκλογές του Ιουνίου 2023.
Οικογενειακή σύμβουλος
Ολοκλήρωσε πρόγραμμα ειδίκευσης στην οικογενειακή συμβουλευτική και έχει πιστοποίηση ως σύμβουλος ψυχικής υγείας. Είναι τακτικό μέλος της Ελληνικής Εταιρείας Συμβουλευτικής.
Τον Σεπτέμβριο 2018 δημιούργησε τη δική της εταιρεία σχετική με θέματα προσωπικής και οικογενειακής εξέλιξης, στο Νέο Ψυχικό.
Έχει συγγράψει το βιβλίο, «Κοιτάω Μπροστά» (εκδόσεις ΔΙΟΠΤΡΑ).
Παραπομπές
Κατηγορία:Ελληνίδες δημοσιογράφοι Κατηγορία:Βουλευτές Α΄ Θεσσαλονίκης Κατηγορία:Βουλευτές εκλεγμένοι με τον ΣΥΡΙΖΑ
Αστυνόμος Β΄
Ο Αστυνόμος Β΄ είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Κατωτέρων Αξιωματικών από κοινού με τον Υπαστυνόμο Β΄ και τον Υπαστυνόμο Α΄. Αποτελεί βαθμό μεγαλύτερο του Υπαστυνόμου Α΄ και μικρότερο του Αστυνόμου Α΄. Αντίστοιχοι βαθμοί στον Στρατό Ξηράς είναι ο Λοχαγός, στο Πολεμικό Ναυτικό και στο Λιμενικό ο Υποπλοίαρχος, στην Πολεμική Αεροπορία ο Σμηναγός και στην Πυροσβεστική ο Πυραγός.
Ο Αστυνόμος Β΄ καταλαμβάνει οργανική θέση Αστυνόμου Β΄. Ο ελάχιστος χρόνος παραμονής στον βαθμό είναι 6 έτη στο βαθμό ή 14 έτη συνολικής υπηρεσίας αξιωματικού, από τα οποία 5 έτη στο βαθμό.
Διακριτικό
Τα διακριτικά βαθμού του Αστυνόμου Β΄ αποτελούνται από τρεις μεταλλικούς αστέρες χρώματος ασημί, τα οποία τοποθετούνται στον διαμήκη άξονα των επωμίδων, κατά σειρά από τη βάση προς την κορυφή, ή στο αριστερό πέτο της στολής εκστρατείας κεντητά σε μικρογραφίες.
Γιώργος Θωμά Γεωργιάδης
Ο Γιώργος Θωμά Γεωργιάδης (1933 – 2010) ήταν Έλληνας ζωγράφος. Γεννήθηκε το 1933 στο Ηράκλειο Κρήτης. Ήταν ανιψιός του δημάρχου Ηρακλείου Μηνά Γεωργιάδη. Σπούδασε στην Εθνική Σχολή Καλών Τεχνών της Λυών (1952 – 1956) και στην Εθνική Ανώτατη Σχολή Καλών Τεχνών του Παρισιού (1963 – 1966). Επίσης υπήρξε πτυχιούχος της Μουσικής Ακαδημίας του Αμβούργου.
Συμμετείχε σε πολλές ομαδικές και ατομικές εκθέσεις σε Ελλάδα και εξωτερικό. Ήταν μέλος του Επιμελητηρίου Εικαστικών Τεχνών Ελλάδος, της Πολιτιστικής Επιτροπής Δήμου Ηρακλείου και επίτιμο μέλος του Δικτύου Εικαστικών Καλλιτεχνών Ηρακλείου. Ασχολήθηκε με τη σκηνογραφία και έγραψε θεατρικά έργα.
Από το 1995 δίδασκε ζωγραφική στο εργαστήριό του στην Αγία Ειρήνη, στα Σπήλια. Η Βικελαία Δημοτική Βιβλιοθήκη Ηρακλείου εξέδωσε λεύκωμα με έργα του το 1994, καθώς κι έναν κατάλογο έκθεσής του που φιλοξενήθηκε εκεί το 2007. Απεβίωσε το 2010. Μια μέρα πριν από το θάνατό του ο Πολιτιστικός Σύλλογος της Ουνέσκο «Κνωσός» τον τίμησε για την πολιτιστική του προσφορά, εκδήλωση στην οποία ήταν παρών.
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Έλληνες εικονογράφοι Κατηγορία:Έλληνες σκηνογράφοι
Κατάλογος προέδρων της Κούβας
Αυτό το άρθρο παραθέτει τους Προέδρους της Κούβας από το 1902 μέχρι σήμερα.
Σημερινός Πρόεδρος της Κούβας (επίσημα ονομάζεται Πρόεδρος του Κρατικού Συμβουλίου, σύμφωνα με το Σύνταγμα του 1976 ) είναι ο Μιγκέλ Ντίας-Κανέλ, από τις 19 Απριλίου του 2018.
Αναφορές
Κατηγορία:Πρόεδροι της Κούβας
FEST (φεστιβάλ κινηματογράφου)
Η σημασία του φεστιβάλ σημείωσε μείωσε κατά τη δεκαετία του 1990, κυρίως λόγω του διεθνούς εμπάργκο το οποίο είχε τότε ασκηθεί σε Σερβία και Μαυροβούνιο. Το 1993 και το 1994 το φεστιβάν δεν πραγματοποιήθηκε καν και το 1997 ακυρώθηκε σε ένδειξη διαμαρτυρίας για την αστυνομική βία που είχε σημειωθεί εναντίον διαδηλωτών φοιτητών.
Το 2007, το φεστιβάλ εγκαινίασε η Γαλλίδα ηθοποιός Κατρίν Ντενέβ και το 2009 ο Άγγλος ηθοποιός Ρέιφ Φάινς. Το 2020, τιμώμενο πρόσωπο του 48ο FEST ήταν ο Έλληνας σκηνοθέτης Κώστας Γαβράς.
B2B
Από το 2006, ιδρύθηκε το τμήμα B2B (Belgrade Industry Meetings) ως μέρος του φεστιβάλ FEST. Το πρόγραμμα και η επιχειρηματική εστίαση του B2B είναι η κυκλοφορία των κινηματογραφικών παραγωγών των χωρών της Ευρώπης εκτός Ευρώπης. Το B2B εστιάζει στην παραγωγή, τους σεναριογράφους και τις ταινίες με γεωγραφική προέλευση τις χώρες της Ευρώπης, αλλά και σε χώρες με ισχυρή ευρωπαϊκή επιρροή και κληρονομιά, όπως η Αλβανία, η Αρμενία, το Αζερμπαϊτζάν, η Λευκορωσία, η Βοσνία και Ερζεγοβίνη, η Κροατία, η Γεωργία, το Ισραήλ, το Καζακστάν, το Κιργιστάν, η Βόρεια Μακεδονία, η Μολδαβία, το Μαυροβούνιο, η Σερβία, η Ρωσία, το Τατζικιστάν, η Τουρκία, το Τουρκμενιστάν, η Ουκρανία και το Ουζμπεκιστάν.
Το B2B γίνεται πεδίο συγκέντρωσης σκηνοθετών, παραγωγών, χορηγών, εκθετών, διανομέων, εκπροσώπων υπουργείων πολιτισμού και κινηματογραφικών κέντρων από τις προαναφερθείσες χώρες, με εκπροσώπους κινηματογραφικών ταμείων και εταιρειών παραγωγής από τη Δυτική Ευρώπη. Το B2B προσφέρει στους επαγγελματίες - ανεξάρτητους παραγωγούς, διανομείς, εκπροσώπους φεστιβάλ, εκπροσώπους τηλεοπτικών σταθμών - τη δυνατότητα να αποκτήσουν βαθιά γνώση της κινηματογραφίας και των δυνατοτήτων παραγωγής σε αυτές τις χώρες.
Εξωτερικοί σύνδεσμοι
Κατηγορία:Φεστιβάλ κινηματογράφου
Καλύβια Αμφιλοχίας Αιτωλοακαρνανίας
Για συνώνυμο οικισμό στην Ελλάδα δείτε το λήμμα: Καλύβια
Τα Καλύβια είναι ημιορεινός συνοικισμός του χωριού Σαρδίνια στην Αιτωλοακαρνανία σε υψόμετρο 150 μέτρα. Βρίσκεται νοτιοανατολικά του Αμβρακικού κόλπου, σε απόσταση 7,5 χλμ. ΒΑ. από την Αμφιλοχία και αποτελεί την ανατολική συνέχεια του οικισμού Σαρδίνια. Σύμφωνα με το σχέδιο Καλλικράτης μαζί με τα Σαρδίνια αποτελούν την Τοπική Κοινότητα Σαρδινίων που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 27 κατοίκους.
Σημείωση
Στην Αιτωλοακαρνανία υπάρχει και ο οικισμός Καλύβια Αγρινίου. Στην ίδια δημοτική ενότητα υπήρχε και ο οικισμός Καλύβια Λουτρού που καταργήθηκε στα ΒΑ. από τον Κρίκελλο,
Παραπομπές
κατηγορία:Χωριά του νομού Αιτωλοακαρνανίας Κατηγορία:Δήμος Αμφιλοχίας
Επιχείρηση Hardboiled
Η Επιχείρηση Hardboiled ήταν μια στρατιωτική εξαπάτηση του Β' Παγκοσμίου Πολέμου. Αναλήφθηκε από τους Συμμάχους το 1942, ήταν η πρώτη απόπειρα εξαπάτησης από το Τμήμα Ελέγχου του Λονδίνου (London Controlling Section - LCS) και σχεδιάστηκε για να πείσει τις δυνάμεις του Άξονα ότι οι Σύμμαχοι θα εισέβαλαν σύντομα στη κατεχόμενη από τους Γερμανούς Νορβηγία. Το LCS είχε πρόσφατα ιδρυθεί για να σχεδιάζει εξαπάτηση σε όλα τα πολεμικά θέατρα, αλλά είχε αγωνιστεί για υποστήριξη από το μη ενθουσιώδες στρατιωτικό κατεστημένο. Το LCS είχε ελάχιστη καθοδήγηση στη στρατηγική εξαπάτηση, μια δραστηριότητα στην οποία πρωτοστάτησε ο Ντάντλεϊ Κλαρκ το προηγούμενο έτος, και δεν γνώριζε το εκτεταμένο σύστημα διπλών πρακτόρων που ελεγχόταν από την MI5. Ως αποτέλεσμα, η Hardboiled σχεδιάστηκε ως πραγματική επιχείρηση και όχι ως φανταστική. Ο Κλαρκ είχε ήδη διαπιστώσει ότι αυτή η προσέγγιση ήταν σπάταλη σε χρόνο και πόρους, προτιμώντας να παρουσιάσει μια «ιστορία» χρησιμοποιώντας πράκτορες και ασύρματη κίνηση.
Η αντίσταση στην επιχείρηση από τις επιλεγμένες μονάδες σήμαινε ότι μεγάλο μέρος της προετοιμασίας δεν είχε ολοκληρωθεί. Ο Αδόλφος Χίτλερ διέταξε την ενίσχυση της Σκανδιναβίας τον Μάρτιο και τον Απρίλιο του 1942, πριν η Hardboiled καταργηθεί τον Μάιο. Δεν είναι σαφές σε ποιο βαθμό η επιχείρηση συνέβαλε στην απόφασή του. Παρά τον περιορισμένο αντίκτυπό της, η επιχείρηση έδωσε στο LCS εμπειρία στον σχεδιασμό εξαπατήσεων και έθεσε τις βάσεις για μελλοντική εκμετάλλευση της πεποίθησης του Χίτλερ ότι η Βόρεια Ευρώπη ήταν στρατηγικά σημαντική.
Ιστορικό
Η στρατηγική εξαπάτηση ήταν ένα νέο θέμα για τους Συμμάχους, καθώς πρωτοστάτησαν το 1941 στο Κάιρο από τον Ντάντλεϊ Κλαρκ και τη Δύναμη «Α» του Προωθημένου Αρχηγείου. Μετά από παρουσίαση τον Σεπτέμβριο από τον Κλαρκ, το Κοινό Επιτελείο Σχεδιασμού του Βρετανικού Υπουργείου Πολέμου αποφάσισε ότι θα έπρεπε να συσταθεί μια ειδική οργάνωση για τον σχεδιασμό και την εκτέλεση επιχειρήσεων εξαπάτησης. Συνέστησαν να συσταθεί ένα «τμήμα ελέγχου» για την επίβλεψη του στρατηγικού σχεδιασμού εξαπάτησης, το οποίο στη συνέχεια θα τεθεί σε εφαρμογή σε επιχειρησιακό επίπεδο από τις ένοπλες υπηρεσίες. Η ιδέα εγκρίθηκε και στον Κλαρκ προσφέρθηκε η θέση. Αφού αρνήθηκε, οι Αρχηγοί του Επιτελείου επέλεξαν τον Συνταγματάρχη Όλιβερ Στάνλεϊ, τον πρώην Υπουργό Πολέμου, ως νέο Αξιωματικό Ελέγχου.
Ο Στάνλεϊ δυσκολεύτηκε πολύ να πείσει το συμμαχικό στρατιωτικό κατεστημένο, το οποίο ήταν δύσπιστο στη στρατηγική εξαπάτηση και αντιστεκόταν στην ιδέα μιας κεντρικής αρχής σχεδιασμού, να λάβει μέρος σε μια επιχείρηση. Παρά το γεγονός ότι απέκτησε μερικούς αξιωματικούς του προσωπικού, το Τμήμα Ελέγχου του Λονδίνου(LCS) βρισκόταν, σύμφωνα με τα λόγια ενός μέλους, σε κατάσταση «σχεδόν ανικανότητας». Τον Δεκέμβριο του 1941 ο Στάνλεϊ έλαβε την άδεια να σχεδιάσει την πρώτη επιχείρηση του LCS, μετά από αρκετούς μήνες πίεσης στη συμμαχική διοίκηση.
Σχεδίαση
Ο Στάνλεϊ αρχικά πρότεινε ότι ο πλασματικός στόχος θα έπρεπε να είναι το Νάρβικ ή το Τρόντχαϊμ. Οι συμμαχικοί διοικητές αποφάσισαν ότι αυτοί ήταν απίθανοι στόχοι λόγω της βόρειας θέσης τους και επιλέχθηκε μια αμφίβια προσγείωση στο Σταβάνγκερ, με βάση τον σχεδιασμό για την Επιχείρηση Dynamite (μια εισβολή στη χώρα που είχε προηγουμένως εξεταστεί και απορριφθεί). Η ημερομηνία της φανταστικής εισβολής ορίστηκε η 1 Μαϊου 1942. Η Hardboiled σχεδιάστηκε ως μια πραγματική επιχείρηση, που περιλάμβανε πραγματική εκπαίδευση και κινήσεις στρατευμάτων, με αποκορύφωμα την έναρξη μιας ψεύτικης εισβολής. Το σχέδιο βασίστηκε σε γερμανικές πληροφορίες, φήμες και διαρροές για να μεταφέρει την εξαπάτηση στον εχθρό. Ο Κλαρκ και η Δύναμη «A» είχαν ήδη ανακαλύψει σε προηγούμενες επιχειρήσεις ότι η ρεαλιστική εκπαίδευση ήταν σπάταλη, έχοντας διαπιστώσει ότι μεγάλο μέρος της προσπάθειας θα μπορούσε να παραποιηθεί χρησιμοποιώντας πράκτορες και ασυρματική κίνηση. Το LCS δεν είχε καθοδήγηση από το Κάιρο και έτσι έκανε πολλά από τα ίδια λάθη.
Επιχείρηση
Η Μεραρχία Βασιλικών Πεζοναυτών προοριζόταν για τη Hardboiled, εκπαιδεύτηκε στον πόλεμο στο βουνό και έλαβε εξοπλισμό για κρύο καιρό. Εκπονήθηκαν ρεαλιστικά σχέδια εισβολής και συσσωρεύτηκε νορβηγικό νόμισμα. Οι προετοιμασίες αυτές συνάντησαν σημαντική αντίσταση από τις ένοπλες δυνάμεις, οι οποίες θεώρησαν ότι η επιχείρηση ήταν χαμένη προσπάθεια. Η ανάγκη για στρατιώτες σε πραγματικές επιχειρήσεις και εκπαίδευση σήμαινε ότι, τελικά, μεγάλο μέρος της προετοιμασίας δεν έγινε ποτέ.
Το LCS επιχείρησε παθητική εξαπάτηση ως μέρος της Hardboiled. Οι πράκτορες έψαξαν τους Νορβηγούς πρόσφυγες για πληροφορίες σχετικά με το Στάβανγκερ και για πιθανούς διερμηνείς. Η ελπίδα ήταν ότι οι φήμες θα έφταναν σε ουδέτερες χώρες και θα φιλτράρονταν πίσω στο γερμανικό δίκτυο πληροφοριών. Κάποια εξαπάτηση μεταδόθηκε επίσης μέσω πρακτόρων.
Επίπτωση
Η Hardboiled σύντομα σταμάτησε καθώς οι Βασιλικοί Πεζοναύτες απαιτήθηκαν για μια αμφίβια επιχείρηση στη Μαδαγασκάρη τον Ιούλιο του 1942. Είχε φανεί αποτελεσματική, καθώς τον Απρίλιο και τον Μάιο οι Γερμανοί είχαν ενισχύσει την περιοχή. Ο ιστορικός Joshua Levine σημειώνει ότι ο Χίτλερ είχε μια «σχεδόν εμμονή με την υπεράσπιση της Σκανδιναβίας» κατά τη διάρκεια αυτής της περιόδου και ότι δεν είναι σαφές πόσο η επιχείρηση είχε συμβάλει στη στρατηγική του. Ο Μάικλ Χάουαρντ, ο οποίος έγραψε την επίσημη βρετανική ιστορία της στρατηγικής εξαπάτησης, αποδίδει την άτονη ανταπόκριση σε σοβαρές αποτυχίες που αντιμετώπιζαν τότε οι Σύμμαχοι σε κάθε μέτωπο και γράφει ότι είναι δύσκολο να φανταστεί κανείς τους Γερμανούς να πιστεύουν ότι σχεδιαζόταν μια μεγάλη επιθετική επιχείρηση.
Η επιχείρηση δεν έδωσε στους Συμμάχους κανένα τακτικό ή στρατηγικό πλεονέκτημα. Ο Χάουαρντ σημειώνει ότι παρείχε εμπειρία στους σχεδιαστές στο χειρισμό της εξαπάτησης και στην Επιτροπή Είκοσι στην απόδειξη της αξίας των διπλών πρακτόρων. Ο Terry Crowdy, γράφοντας το 2008, υποστήριξε ότι οποιαδήποτε εμπειρία που απέκτησε το LCS περιοριζόταν από την έλλειψη καθοδήγησης από το Κάιρο και τη γνώση διπλών πρακτόρων. Ο Ντάντλεϊ Κλαρκ είχε ήδη δείξει ότι η πιο αποτελεσματική μέθοδος εξαπάτησης περιελάμβανε τη χρήση πρακτόρων και ψεύτικη ασύρματη κίνηση, αντί για μεγάλη εκπαίδευση και κινήσεις στρατευμάτων. Το Hardboiled ήταν το πρώτο σχέδιο εξαπάτησης που στόχευε στη Νορβηγία. Οδήγησε σε πολλές άλλες, συμπεριλαμβανομένης της Επιχείρησης Tindall και της Επιχείρησης Solo, με αποκορύφωμα την Επιχείρηση Fortitude North το 1944, μια από τις μεγαλύτερες και πιο επιτυχημένες εξαπατήσεις των Συμμάχων.
Τον Μάιο του 1942, ο Τζον Μπέβαν αντικατέστησε τον Στάνλεϊ ως επικεφαλής του LCS, αφού ο τελευταίος είχε ζητήσει άδεια από τον Ουίνστον Τσώρτσιλ για να επανέλθει στην πολιτική. Ταυτόχρονα, δόθηκαν στην επιτροπή πολύ ευρύτερες εξουσίες. Το Hardboiled παραγκωνίστηκε από το νέο καθεστώς και είχε αποσυρθεί εντελώς από το πρόγραμμα του LCS μέχρι τα τέλη Μαΐου.
Βιβλιογραφία
Κατηγορία:Στρατιωτικές Επιχειρήσεις του Β' Παγκοσμίου Πολέμου
Μιράντα Ρίτσαρντσον
Η Μιράντα Ρίτσαρντσον (1958) είναι Αγγλίδα ηθοποιός.
Είναι απόφοιτη της Δραματικής Σχολής Old Vic του Μπρίστολ. Έχει κερδίσει δύο Χρυσές Σφαίρες και ένα BAFTA, ενώ ήταν υποψήφια και για δύο Όσκαρ.
Παραπομπές
Κατηγορία:Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ) Κατηγορία:Βραβευμένοι με BAFTA Κατηγορία:Αγγλίδες ηθοποιοί φωνής Κατηγορία:Αγγλίδες ηθοποιοί ραδιοφώνου Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί θεάτρου
Τορτίγια καλαμποκιού
Στη Βόρεια Αμερική και την Κεντρική Αμερική, η τορτίγια καλαμποκιού ή απλά τορτίγια είναι είδος λεπτής, άζυμης πίτας, φτιαγμένης από αλεσμένο αραβόσιτο (καλαμπόκι). Στη Γουατεμάλα και το Μεξικό, υπάρχουν τρία χρώματα ζύμης αραβοσίτου για το φτιάξιμο τορτίγιων: ο λευκός αραβόσιτος, ο κίτρινος αραβόσιτος και ο μπλε αραβόσιτος (ή μαύρος αραβόσιτος). Σημαντική μελέτη του 2002 του Ματσουόκα και υπολοίπων απέδειξε ότι, αντί του υποδείγματος πολλαπλών ανεξάρτητων καλλιεργειών, όλος ο αραβόσιτος δημιουργήθηκε από ενιαία καλλιέργεια στο νότιο Μεξικό περίπου πριν από 9.000 χρόνια. Η μελέτη απέδειξε επίσης ότι οι παλαιότεροι τύποι αραβοσίτου που επιβιώνουν, είναι εκείνοι των μεξικανικών ορεινών περιοχών.
Κατηγορία:Ορεκτικά Κατηγορία:Μεξικάνικη κουζίνα Κατηγορία:Αρτοσκευάσματα
Κάμπος Αμπελακίου Αιτωλοακαρνανίας
Για συνώνυμους οικισμούς στην Αιτωλοακαρνανία, δείτε το λήμμα: Κάμπος Αιτωλοακαρνανίας
Για συνώνυμους οικισμούς στην Ελλάδα, δείτε τη σελίδα αποσαφήνισης Κάμπος
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αμφιλοχίας
Γιέραν Πέρσον
Ο Χανς Γιέραν Πέρσον (σουηδ. Hans Göran Persson, γενν. 20 Ιανουαρίου 1949) είναι Σουηδός πολιτικός, που διετέλεσε Πρωθυπουργός της Σουηδίας από το 1996 μέχρι το 2006 και αρχηγός του Σουηδικού Σοσιαλδημοκρατικού Κόμματος από το 1996 έως το 2007.
Ο Πέρσον εκλέχθηκε βουλευτής στο Κοινοβούλιο της Σουηδίας για πρώτη φορά το 1979, εκπροσωπώντας την Κομητεία Σόντερμανλαντ, αλλά παραιτήθηκε το 1985 προκειμένου να γίνει δημοτικός επίτροπος στον Δήμο του Κατρινεχόλμ, θέση στην οποία παρέμεινε έως το 1989. Το 1991 επανεκλέχθηκε στο Κοινοβούλιο, ενώ ήταν ήδη υπουργός Παιδείας και Έρευνας (1989-1991) στην πρώτη και τη δεύτερη κυβέρνηση του πρωθυπουργού Ίνγκβαρ Κάρλσον. Από το 1994 έως το 1996 ο Πέρσον υπηρέτησε ως υπουργός Οικονομικών στην τρίτη κυβέρνηση του Κάρλσον.
Μετά την ανακοίνωση της παραιτήσεως του Κάρλσον από τη θέση του πρωθυπουργού, ο Πέρσον επιλέχθηκε να γίνει ο νέος πρωθυπουργός και από τη θέση αυτή συνέχισε να εργάζεται για τη μείωση του ελλείμματος του προϋπολογισμού της χώρας. Αυτό, από 13% περίπου του ΑΕΠ της χώρας το 1994, έπεσε στο 2,6% το 1997 χάρη σε μειώσεις επιδομάτων και αυξήσεις φόρων, ένα ποσοστό που επέτρεπε στη Σουηδία να γίνει μέλος της Οικονομικής και Νομισματικής Ενώσεως. Ωστόσο το αντίτιμο ήταν μεγάλο: η ανεργία αυξήθηκε, κυμαινόμενη επίμονα περί το 13%, για να μειωθεί αργότερα απότομα στο 6,5%. Στις γενικές εκλογές του 1998 το Σοσιαλδημοκρατικό Κόμμα πήρε λιγότερες ψήφους ακόμα και από τις εκλογές του 1991, όταν ο λαός το είχε στείλει στην αντιπολίτευση. Ωστόσο αυτή τη φορά ο Πέρσον κατόρθωσε να παραμείνει πρωθυπουργός, εξασφαλίζοντας την υποστήριξη του Πράσινου Κόμματος και του Αριστερού Κόμματος.
Στις εκλογές του 2002 οι Σοσιαλδημοκράτες αύξησαν τον αριθμό των εδρών τους στο κοινοβούλιο. Αλλά μετά την ήττα τους στις εκλογές του Σεπτεμβρίου 2006, ο Πέρσον αμέσως συνέταξε μια αίτηση παραιτήσεως, και ανεκήρυξε την πρόθεσή του να παραιτηθεί και από αρχηγός του κόμματος μετά το κομματικό συνέδριο του Μαρτίου 2007. Στην πρωθυπουργία τον διαδέχθηκε ο Φρέντρικ Ράινφελντ, ενώ στην αρχηγία του κόμματος η Μόνα Σαλίν.
Μετά την πρωθυπουργία του, ο Πέρσον έγινε σύμβουλος της εταιρείας JKL της Στοκχόλμης. Τον Οκτώβριο του 2007 κυκλοφόρησε βιβλίο του με τίτλο Min väg, mina val (= «Ο δρόμος μου, οι επιλογές μου»). Από το 2007 είναι μέλος του Ευρωπαϊκού Συμβουλίου Ανεκτικότητας και Συμφιλιώσεως και από το 2010 μέλος του Δ.Σ. του World Resources Institute.
Προσωπική ζωή
Ο Γιόραν Πέρσον γεννήθηκε στην κωμόπολη Vingåker της Κομητείας Σόντερμανλαντ από γονείς της εργατικής τάξεως. Ο ίδιος απεκάλυψε ότι στα νιάτα του ήθελε να γίνει ιερέας, ωστόσο εγγράφηκε στο Κολέγιο του Ερεμπρού, όπου πήρε μαθήματα κοινωνιολογίας, αλλά εγκατέλειψε το 1971 χωρίς να πάρει πτυχίο. Καθώς το κολέγιο αναβαθμίσθηκε αργότερα σε πανεπιστήμιο, τον ανεγόρευσε σε επίτιμο διδάκτορα της ιατρικής τον Φεβρουάριο του 2005, μια διάκριση που προκάλεσε κάποιες συζητήσεις.
Κατά τη διάρκεια της πρωθυπουργίας του ο Πέρσον αντιμετώπισε δύο προβλήματα υγείας. Πρώτα, στις 8 Ιουλίου 2002 έπεσε ενώ ποδηλατούσε στην εξοχή και έσπασε την αριστερή του κλείδα. Για λίγο καιρό μετά δεν μπορούσε να σηκώσει το αριστερό του χέρι και σχεδόν λιποθύμησε βγάζοντας λόγο στο Βίσμπυ δύο ημέρες μετά το ατύχημα, καθώς και μετά από μια συνάντηση με τον Βρετανό πρωθυπουργό Τόνι Μπλερ στις 15 Ιουλίου. Δεύτερον, τον Σεπτέμβριο του 2003 οι γιατροί διέγνωσαν οστεοαρθρίτιδα του ισχίου και συνέστησαν εγχείρηση. Ο Πέρσον επέλεξε να ακολουθήσει την οδό του δημόσιου συστήματος υγείας αντί να καταφύγει σε ιδιωτική κλινική, μπήκε σε «λίστα αναμονής» και τελικώς χειρουργήθηκε τον Ιούνιο του 2004. Κατά τους εννέα μήνες που μεσολάβησαν, περπατούσε κουτσαίνοντας και έπαιρνε ισχυρά παυσίπονα, ακυρώνοντας αρκετά επίσημα ταξίδια εξαιτίας του πόνου.
Ο Πέρσον συνήψε τρεις γάμους στη ζωή του. Ο πρώτος ήταν με την Γκούνελ, το γένος Κλάεσον (Gunnel Claesson), το 1978, με την οποία απέκτησαν δύο κόρες και χώρισαν το 1995. Η δεύτερη σύζυγός του ήταν η Αννίκα Μπαρτίνε (Annika Barthine), με την οποία παντρεύτηκαν στις 10 Μαρτίου 1995 και πήραν διαζύγιο τον Δεκέμβριο του 2002. Η τρίτη σύζυγός του ήταν η Ανίτρα Στην (Anitra Steen), από τις 6 Δεκεμβρίου 2003. Το 2004 το ζεύγος αγόρασε ένα κτήμα 1.900 στρεμμάτων, το «Övre Torp», δίπλα στη λίμνη Μπόβεν της Κομητείας Σόντερμανλαντ, και το 2006 άρχισε την ανέγερση μεγάλης κατοικίας εκεί.
Ο Πέρσον διετήρησε τη χριστιανική του πίστη και είναι μέλος της Ενώσεως Θρησκευόμενων Σοσιαλδημοκρατών της Σουηδίας.
Παραπομπές
Κατηγορία:Πρωθυπουργοί της Σουηδίας Κατηγορία:Προτεστάντες Κατηγορία:Υπουργοί οικονομικών
Α΄ κατηγορία πετοσφαίρισης γυναικών Κύπρου 2019-20
Η Α΄ κατηγορία πετοσφαίρισης γυναικών Κύπρου 2019-20 ήταν η 43η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα διεκόπη λόγω της Πανδημίας COVID-19 στην Κύπρο.
Σύστημα διεξαγωγής
Στο πρωτάθλημα της Α΄ κατηγορίας 2019-20 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 14 αγωνιστικών (Α΄ φάση) οι ομάδες χωρίστηκαν σε 2 ομίλους, ανάλογα με τη θέση τους, δίνοντας αγώνες κατάταξης (Β΄ φάση). Στους αγώνες κατάταξης μεταφέρθηκαν τα αποτελέσματα, οι βαθμοί, τα σετ και οι πόντοι της Α΄ φάσης.
Οι ομάδες στις θέσεις 1-4 διαγωνίστηκαν για την κατάκτηση του πρωταθλήματος και τις θέσεις που οδηγούσαν στα πρωταθλήματα Ευρώπης. Οι ομάδες θα αναμετριούνταν αναμεταξύ τους από δύο φορές, μία εντός και μία εκτός έδρας. Η ομάδα που θα τερμάτιζε στην πρώτη θέση θα ανακηρυσσόταν πρωταθλήτρια και θα προβιβαζόταν στην Α΄ κατηγορία 2020-21. Οι ομάδες στις θέσεις 5-8 θα αναμετριούνταν αναμεταξύ τους από δύο φορές, μία εντός και μία εκτός έδρας. Παρόλο που οι αγώνες δεν ολοκληρώθηκαν, μαθηματικά η τελευταία ομάδα είχε κριθεί και διαβαθμιστεί στη Β΄ κατηγορία 2020-21.
Σύστημα βαθμολόγησης
Το σύστημα βαθμολόγηση των αγώνων ήταν ως εξής:
Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η βαθμολογία στο τέλος της Α΄ φάσης ήταν:
Αποτελέσματα
Πηγή : [ Αποτελέσματα 2019-20]
Α΄ όμιλος
Η βαθμολογία του Α΄ ομίλου την ημέρα της διακοπής ήταν:
Πηγή : Βαθμολογία 2019-20
Β΄ όμιλος
Η βαθμολογία του Β΄ ομίλου την ημέρα της διακοπής ήταν:
Πηγή : Βαθμολογία 2019-20
Πηγές
Κατηγορία:Α΄ κατηγορία πετοσφαίρισης γυναικών Κύπρου Κατηγορία:Πετοσφαίριση το 2019 Κατηγορία:Πετοσφαίριση το 2020
Ιστορικό Μουσείο της Σερβίας
Το Ιστορικό Μουσείο της Σερβίας (Историјски музеј Србије/Istorijski muzej Srbije, αρχικά: IMUS) είναι δημόσιο ίδρυμα αφιερωμένο στην τεκμηρίωση της ιστορίας της Σερβίας από την προϊστορία μέχρι σήμερα. Το μουσείο ιδρύθηκε το 1963 και σήμερα διατηρεί στη συλλογή του περισσότερα από 35.000 εκθέματα. Με τα χρόνια το μουσείο στεγάστηκε σε διαφορετικές τοποθεσίες γύρω από την πρωτεύουσα του Βελιγραδίου. Το 2020, ως μέρος του αναπτυξιακού έργου Belgrade Waterfront, παραχωρήθηκε στο μουσείο το ιστορικό κτίριο του κεντρικού σιδηροδρομικού σταθμού του Βελιγραδίου ως νέα μόνιμη βάση του. Το μουσείο είναι ένα από τα κορυφαία ιδρύματα του είδους του στην πόλη και τη χώρα.
Ιστορία
Η πρώτη ανεπιτυχής πρωτοβουλία για την ίδρυση του μουσείου ελήφθη το 1950 με την ψήφιση του Διατάγματος για την ίδρυση του Ιστορικού Μουσείου της Λαϊκής Δημοκρατίας της Σερβίας. Η πρόταση επανήλθε το 1954 με την ίδρυση του Μουσείου της Σερβικής Επανάστασης (η οποία στεγάζεται στην κατοικία του πρίγκιπα Μίλος Ομπρένοβιτς) για τον εορτασμό της 150ής επετείου από την Πρώτη Σερβική Εξέγερση.
Το Ιστορικό Μουσείο της Σερβίας ιδρύθηκε με απόφαση των αρχών της Σοσιαλιστικής Δημοκρατίας της Σερβίας στις 20 Φεβρουαρίου 1963 με το νέο ίδρυμα να ενσωματώνει το προϋπάρχον Μουσείο Σερβικής Επανάστασης. Το έργο του μουσείου ορίστηκε το 1966 ως εξής: ″να συλλέγει, να καταγράφει, να αποθηκεύει, να οργανώνει, να μελετά και να εκθέτει υλικό από την ιστορία του σερβικού λαού και της Σερβίας από την αρχαιότητα μέχρι σήμερα″.
Μέχρι το 2003 το μουσείο εξέδιδε το επιστημονικό περιοδικό Zbornik Istorijskog muzeja Srbije. Μέχρι τότε, από το 1954 έως το 1965, το έντυπο αυτό εκδιδόταν από το Μουσείο Σερβικής Επανάστασης.
Τον Νοέμβριο του 2020 η σερβική κυβέρνηση πήρε την απόφαση να μεταφέρει το μουσείο σε ένα πολύ μεγαλύτερο κτίριο, το οποίο παλαιότερα χρησίμευε ως κεντρικός σιδηροδρομικός σταθμός του Βελιγραδίου.
Εξωτερικοί σύνδεσμοι
Κατηγορία:Ιστορικά μουσεία Κατηγορία:Μουσεία στο Βελιγράδι
Μαρτσέλλο Φαλτσεράνο
Ο Μαρτσέλλο Φαλτσεράνο (Marcello Falzerano γεννημένος στις 12 Απριλίου 1991) είναι Ιταλός ποδοσφαιριστής που αγωνίζεται ως εξτρέμ και μερικές φορές ως κεντρικός μέσος για την Περούτζια.
Νεανική καριέρα
Γεννημένος στο Pagani, στην επαρχία του Σαλέρνο της Καμπανίας, ο Falzerano ξεκίνησε την καριέρα του στην ομάδα της Ρώμης GS Edipro Roma. Επιλέχθηκε στην περιφερειακή αντιπροσωπευτική ομάδα του Λάτσιο Giovanissimi τον Απρίλιο του 2006. Στα μέσα του 2006 ο Φαλζεράνο έφυγε για τον Σάβιο. Οι δύο ομάδες Allievi του συλλόγου τερμάτισαν ως δευτεραθλήτριες της περιφέρειας του Lazio Allievi league και έχασαν τους ημιτελικούς της Lazio Allievi Fascia B αντίστοιχα. Ο Φαλζεράνο έπαιξε κυρίως για τον τελευταίο, χάνοντας από την SS Lazio. Στο τέλος της σεζόν επιλέχθηκε στους εκπροσώπους της Lazio Allievi, στο Coppa Nazionale Primavera του 2007, μια διοργάνωση που διαγωνίστηκε από τους εκπροσώπους των ιταλικών περιοχών.
Σαλερνιτάνα
Την 1η Σεπτεμβρίου 2008 ο Φαλζεράνο εντάχθηκε στην ομάδα της Serie B Salernitana, που βρίσκεται στο Σαλέρνο. Αφού η ομάδα υποβιβάστηκε το 2009–10 στη Serie B, ο Falzerano έκανε το ντεμπούτο του στην πρώτη ομάδα. Επιλέχθηκε στο 2011 Lega Pro Quadrangular Tournament για την ομάδα U20 της Ιταλίας Serie C, χάνοντας από τη Lega Pro Second Division/B 0–2.
Κιέβο και συνιδιοκτησία
Η Salernitana χρεοκόπησε το καλοκαίρι του 2011. Το Falzerano υπέγραψε από τον σύλλογο της Serie A AC ChievoVerona και πουλήθηκε στην Avellino σε συμφωνία συνιδιοκτησίας. Ο Φαλζεράνο πέρασε 5 μήνες με την ομάδα της Καμπανίας. Στις 24 Ιανουαρίου 2012 ο Falzerano υπέγραψε η Latina, επιστρέφοντας στην περιοχή του Lazio μετά3 1⁄2 σεζόν. Έπαιξε 11 παιχνίδια για τον σύλλογο στο πρωτάθλημα καθώς και σε «πλέι-άουτ» υποβιβασμού. Η Λατίνα κέρδισε την Τριεστίνα στα πλέι οφ και εξασφάλισε μια θέση στην τρίτη κατηγορία για την επόμενη σεζόν.
Ακριβώς πριν ενταχθεί στη Latina, ο Falzerano επέλεξε επίσης στην αντιπροσωπευτική ομάδα της πρώτης κατηγορίας Group A κάτω των 21 ετών, για το 2012 Lega Pro Quadrangular Tournament. Η ομάδα Α του Ομίλου Prima Divisione κέρδισε αυτό το τουρνουά.
Επιστροφή στη Lega Pro
Ο Φαλζεράνο έμεινε ελεύθερος κατά τη διάρκεια των καλοκαιρινών μεταγραφικών παραθύρων. Στις 10 Σεπτεμβρίου 2013 υπέγραψε συμβόλαιο 1 έτους με την Άσκολι. Στις 9 Ιανουαρίου 2014 υπέγραψε ο Gubbio.
Μετά από μια καλή σεζόν με τον Pistoiese, εντάχθηκε στον Bassano.
Βενέτσια
Στις 31 Ιανουαρίου 2017, ο Bassano τον πούλησε στη Venezia.
Περούτζια
Στις 10 Ιανουαρίου 2019, ο Falzerano εντάχθηκε στην Περούτζια.
Εξωτερικοί σύνδεσμοι
Κατηγορία:Ποδοσφαιριστές Σέριε Γ Κατηγορία:Ποδοσφαιριστές Σέριε Β Κατηγορία:Ποδοσφαιριστές Περούτζα Κάλτσιο Κατηγορία:Ποδοσφαιριστές ΦΒΚ Ουνιόνε Βενέτσια Κατηγορία:Ποδοσφαιριστές ΑΚ Πιστοϊέζε 1921 Κατηγορία:Ποδοσφαιριστές ΑΣ Γκούμπιο 1910 Κατηγορία:Ποδοσφαιριστές Άσκολι Κάλτσιο 1898 Κατηγορία:Ποδοσφαιριστές ΟΣ Γκροσέτο ΦΚ Κατηγορία:Ποδοσφαιριστές ΟΣ Λατίνα Κάλτσιο Κατηγορία:Ποδοσφαιριστές ΑΣ Αβελλίνο 1912 Κατηγορία:Ποδοσφαιριστές ΟΣ Σαλερνιτάνα 1919 Κατηγορία:Ιταλοί ποδοσφαιριστές
Νίκανδρος ο Αλεξανδρεύς
Ο Νίκανδρος ο Αλεξανδρεύς ήταν περιπατητικός φιλόσοφος από την Αλεξάνδρεια.
Σύμφωνα με την Σούδα έγραψε ένα έργο για τους μαθητές και διαδόχους του Αριστοτέλη ().
Καθαροβούνι Αιτωλοακαρνανίας
Για συνώνυμο οικισμό στην Ελλάδα δείτε το λήμμα: Καθαροβούνι Άρτας
Νίκανδρος ο Αλεξανδρεύς
Παραπομπές
Κατηγορία:Αρχαίοι Έλληνες συγγραφείς Κατηγορία:Αρχαίοι Έλληνες φιλόσοφοι Κατηγορία:Περιπατητικοί φιλόσοφοι
Καθαροβούνι Αιτωλοακαρνανίας
Το Καθαροβούνι είναι ημιορεινό χωριό στην Αιτωλοακαρνανία σε υψόμετρο 271 μέτρα, το οποίο βρίσκεται στα βόρεια όρια με την Περιφερειακή Ενότητα Άρτας. Απέχει 40,5 χλμ. Β. από την Αμφιλοχία και 19 χλμ. ΝΑ. από την Άρτα. Αναφέρεται επίσημα το 1928 να ανήκει στην τότε κοινότητα Φλωριάδας με την ονομασία Καπαροβούνι. Πιθανότατα το τοπωνύμιο είναι λατινικής προέλευσης από το λήμμα Capo που σημαίνει ύψωμα ή το παράγωγό του Cappara το οποίο περιγράφει δοσοληψίες με την μέθοδο της προκαταβολής. Το χωριό απουσιάζει από όλες τις επόμενες απογραφές μέχρι το 1971 που είναι και η πρώτη φορά που συναντούμε την τωρινή του ονομασία. Στην απογραφή του 1971 το Καθαροβούνι έφτασε στην πληθυσμιακή ακμή του καθώς αριθμούσε 150 κατοίκους. Σύμφωνα με το σχέδιο Καλλικράτης μαζί με άλλους οικισμούς αποτελούν την Τοπική Κοινότητα Φλωριάδας που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 64 κατοίκους.